Source: http://www.oh-seniorat.sk/postup-presbyterskych-volieb-zakon-32007/
Timestamp: 2019-07-18 13:31:13+00:00
Document Index: 11905863

Matched Legal Cases: ['§ 11', '§11', '§ 10', '§12', '§ 14', '§ 15', '§14', '§15', '§17', '§ 17', '§ 7', '§ 38', 'súd ', 'súd ', '§3', '§8']

Postup presbyterských volieb – zákon 3/2007 | Postup presbyterských volieb – zákon 3/2007 – Ondavsko-hornádsky seniorát RKCS
1. Zostavenie kandidátky – § 11
Podľa §11 ju zostavuje ju presbytérium, pričom v deň volieb môže člen zboru s volebným právom kandidátku doplniť. Zákon nepredpisuje presne, ako má presbytérium ku kandidátke dospieť. Presbytérium to môže urobiť aj tak, že umožní voličom vyjadriť sa ku kandidátke už skôr, aby v deň volieb sa nemusela kandidátka už dopĺňať. Zákon umožňuje presbytériu určiť komisiu, ktorá zabezpečuje spôsob volieb.
Najjednoduchší postup by potom vyzeral nasledovne: Presbytérium určí komisiu, ktorá v jednu, resp. dve nedele bude prijímať od voličov návrhy na presbyterov. Potom presbytérium zasadne a všetkých navrhutých v prípade, že s kandidátkou súhlasia, navhrhne na oficiálnu kandidátku, ktorá bude predložená zboru na volebnom valnom zhromaždení. Do oficiálnej kandidátky môže dať presbytérium aj také mená, ktoré členmi zboru neboli navrhnuté. Dôležité však je, aby definitívna kandidátka, ktorú presbytérium predostrie zboru, bola uznesením presbytéria schválená a bol o tom záznam v zápisnici. Ďalej je dôležité, aby sa v deň volieb oficiálne predložila zboru otázka, či majú voliči ešte nejaký dodatočný návrh na kandidátku. Túto otázku je nutné v každom prípade položiť, aj napriek tomu, že voliči dostanú možnosť doplniť kandidátku aj skôr.
Kandidátka sa osobitne zostavuje na presbyterov a osobitne na kurátora. Kandidátka na náhradnych presbyterov sa nerobí na začiatku volieb, iba v druhom kole, ak sa nepodarí zvoliť žiadnych náhradných presbyterov.
Presbytérium však môže postupovať aj tak, že kandidátku navhrne samo a bez toho, aby sa pýtalo navrhnutých, či súhlasia s návrhom, môže takúto kandidátku predostrieť zboru s tým, že dá možnosť členom zboru v deň volieb doplniť kandidátku.
Kto môže byť navrhnutý – § 10
Právne kritériá
Člen zapísaný v platnom voličskom zozname
K 1.1. 2014 dovŕši 21 rokov
Nebol právoplatným rozhodnutím súdu zbavený práva byť volený na danú funkciu
Morálne kritériá
Žije podľa kritérií Písma Svätého a je dobrým príkladom v praktizovaní kresťanskej viery a dobrých mravov
Aktívny člen zboru, ktorý žije usporiadaný a slušný život
Duchovná zodpovednosť voličov a navrhovateľov
2. Uznášaniaschopnosť volebného valného zhromaždenia – §12
Aspoň 30 % voličov a zároveň je počet prítomných voličov aspoň dvojnásobok počtu členov presbytéria. Ak sa to nesplní, do mesiaca je potrebné zvolať volebné valné zhromaždenie, ktoré je uznášaniaschopné bez ohľadu na počet prítomných.
3. Tajnosť volieb ( § 14 – § 15)
Základné pravidlo – tajné (§14)
Ak sa predsedníctvo zboru (farár a kurátor) dohodne, v istých prípadoch môžu byť verejné voľby (§15)
ak prítomných voličov je 20 a menej
ak počet všetkých voličov zboru je 50 a menej
ak počet kandidátov sa zhoduje s počtom kurátorov, ktorí majú byť zvolení
ak počet kandidátov na presbyterov nie je vyšší ako 1,2 násobok počtu presbyterov, ktorí majú byť zvolení
4. Počet hlasov potrebných na zvolenie – §17
Kurátor – nadpolovičná väčšina hlasov
Presbyter – viac ako štvrtina hlasov a miesto nad čiarou
Náhradný presbyter – skončil pod čiarou ale má štvrtinu platných hlasov
Počet presbyterov môže zmeniť Seniorátne valné zhromaždenie, kurátor sa ráta za presbytera
Poz. V prípade rovnosti hlasov, keď to ovplyňuje umiestnenie nad čiarou, sa na mieste uskutoční losovanie medzi uvedenými kandidátmi.
5. Náhradní presbyteri (§ 17 ostavec 3)
Náhradným presbyterom sa stáva ten, kto skončil pod čiarou, ale získal viac ako štvrtinu platných hlasov. V prípade, že sa nepodarí zvoliť náhradných presbyterov v prvom kole volieb, tak bude dobré zvoliť primeraný počet náhradných presbyterov v druhom kole. Štatúty hovoria o tom, že náhradných presbyterov by mala byť polovica počtu riadnych presbyterov, ale neskoršia novela volebného zákona zrušila povinnosť mať až taký veľký počet náhradných presbyterov. Na druhej strane je dobré predsa len zvoliť zopár náhradných presbyterov (v malých zboroch hoci len jedného, vo väčších 2 – 4), aby v prípade, že sa uvoľní miesto v presbytériu, sa podľa počtu získaných hlasov z radov náhradnych presbyterov doplnilo uvoľnené miesto a nemuseli sa v priebehu volebného obdobia konať nové voľby.
6. právoplatnosť volieb – § 7, § 38-39
Sťažnosť do 15 dní od vyhlásenia výsledkov volieb
Môže ju podať – duchovný, kurátor alebo presbyter, alebo 10 voličov
Podáva sa na seniorát cez farský úrad
Seniorátny súd rozhodne do 30 dní od obdržania sťažnosti
Nadobudnutie právoplatnosti volieb
15 dní po vyhlásení výsledku volieb, ak nebola sťažnosť oprávnenej osoby
Právoplatnym rozsudkom súdu, ak súd platnosť volieb potvrdil
7.Nástup do úradu a zloženie sľubu
§3 Nástup do úradu: 1. januára 2014 alebo v deň právoplatného rozsudku cirkevného súdu
§8 Sľub do dvoch mesiacov po nástupe do úradu
Slovo na záver: 1 Kor 14, 40:
„Ale všetko nech sa deje slušne a v poriadku!“
This entry was posted in Právne dokumenty and tagged 3/2007, presbyteri, volby, zakon. Bookmark the permalink.
← Tichý deň v Sečovciach